Na temelju članka 196. stavka 1. Zakona o socijalnoj skrbi („Narodne novine“, broj 18/22, 46/22, 119/22 i 71/23), članka 12. stavka 3. Zakona o ustanovama („Narodne novine“, broj 76/93, 29/97, 47/99, 35/08, 127/19 i 151/22) te članka 37. Statuta Grada Šibenika („Službeni glasnik Grada Šibenika, broj 2/21), Gradsko vijeće Grada Šibenika, na \_\_ sjednici od \_\_\_ prosinca 2023. godine, donijelo je

**ODLUKU**

**o izmjenama Odluke o osnivanju javne ustanove**

**„Centar za pružanje usluga u zajednici Grada Šibenika“**

**Članak 1.**

U Odluci o osnivanju javne ustanove „Centar za pružanje usluga u zajednici Grada Šibenika“ („Službeni glasnik Grada Šibenika“, broj 7/14 i 9/14), **u članku 6. stavak 3.** mijenja se i glasi:

„Članovi Upravnog vijeća predstavnici osnivača u Upravnom vijeću Centra moraju imati najmanje završen specijalistički diplomski stručni ili diplomski sveučilišni studij odnosno integrirani preddiplomski i diplomski sveučilišni studij.“

**Članak 2.**

**Naziv glave IX. mijenja se i glasi:**

„ IX. OGRANIČENJE STJECANJA, OPTEREĆIVANJA I OTUĐIVANJA NEKRETNINA I DRUGE IMOVINE CENTRA“

**Članak 3.**

**Članak 12. mijenja se i glasi:**

„Članak 12.

 O stjecanju, opterećivanju, davanju u zakup i otuđivanju nekretnina odlučuje Upravno vijeće uz prethodnu suglasnost Osnivača.

O stjecanju i otuđivanju ostale imovine do vrijednosti 5.000,00 € odlučuje ravnatelj samostalno, iznad 5.000,00 € do 20.000,00 € odlučuje ravnatelj uz prethodnu suglasnost Upravnog vijeća, a iznad 20.000,00 € odlučuje ravnatelj uz prethodnu suglasnost Upravnog vijeća i Osnivača.“

**Članak 4.**

Ova Odluka stupa na snagu osmog dana od dana objave u „Službenom glasniku Grada Šibenika“.

KLASA:\_\_\_\_\_\_\_\_\_\_\_\_

URBROJ:\_\_\_\_\_\_\_\_\_\_\_

Šibenik, \_\_\_\_\_\_\_\_\_\_\_\_\_ 2024.

**GRADSKO VIJEĆE GRADA ŠIBENIKA**

 **PREDSJEDNIK**

**dr.sc. Dragan Zlatović**

OBRAZLOŽENJE

Na temelju članka 196. stavka 1. Zakona o socijalnoj skrbi („Narodne novine“, broj 18/22, 46/22, 119/22 i 71/23) i članka 12. stavka 3. Zakona o ustanovama („Narodne novine“, broj 76/93, 29/97, 47/99, 35/08, 127/19 i 151/22), Upravno vijeće Centra za pružanje usluga u zajednici Grada Šibenika na 5. sjednici održanoj 19. prosinca 2023. godine donijelo je Prijedlog Odluke o izmjenama Odluke o osnivanju javne ustanove „Centar za pružanje usluga u zajednici Grada Šibenika“.

Prijedlog Odluke o izmjenama Odluke o osnivanju javne ustanove donosi se zbog usklađivanja s novim odredbama Zakona o socijalnoj skrbi te uvođenja nove novčane valute.